38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 653  της 30 Σεπτ./3 Οκτ. 1974 (ΦΕΚ Α΄ 279) Περί καθορισμού αρμοδιοτήτων του Ειδικού Πειθαρχικού Συμβουλίου του άρθρ. 10 της από 3.9.1974 Συντακτικής Πράξεως. Έχοντες υπ’ όψει :1)Το άρθρ. 10 παρ. 3 της από 3.9.1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα» και 2)την υπ’ αριθ. 610/1974 γνωμοδότησιν του Συμβουλίου της Επικρατείας, προτάσει των Ημετέρων Υπουργών Δικαιοσύνης και Εθνικής Παιδείας και Θρησκευμάτων, αποφασίζομεν: Άρθρ.1.-Το κατά το άρθρ. 10, παρ. 3 της από 3.9.1974 Συντακτικής Πράξεως «περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα» (ανωτ. αριθ. 36) Πειθαρχικόν Συμβούλιον εδρεύει εν Αθήναις και συνεδριάζει εν Ολομελεία εν τω Καταστημάτι του Συμβουλίου της Επικρατείας. Άρθρ.2.-1.Η κατά το άρθρ. 10 της κατά το προηγούμενον άρθρον Συντακτικής Πράξεως πειθαρχική αγωγή, ασκείται δι’ εγγράφου του Υπουργού Εθνικής Παιδείας και Θρησκευμάτων προς τον Πρόεδρον του Ειδικού Πειθαρχικού Συμβουλίου. 2.Το Πειθαρχικόν Συμβούλιον επιλαμβάνεται κατά προτεραιότητα της εκδικάσεως των υποθέσεων της παρ. 1 του άρθρ. 10 της αυτής ως άνω Σ.Π. 3.Ο Πρόεδρος του Πειθαρχικού Συμβουλίου άμα τη λήψει του σχετικού εγγράφου του Υπουργού Εθνικής Παιδείας και Θρησκευμάτων ορίζει εισηγητήν έν εκ των μελών του Συμβουλίου. Ο εισηγητής ενεργεί παραχρήμα πάσα κατά την κρίσιν του αναγκαίαν εξέτασιν ζητεί έγγραφα στοιχεία παρά των υφ’ ων τηρούνται ταύτα Δημοσίων Υπηρεσιών, Νομικών Προσώπων Δημοσίου ή Ιδιωτικού Δικαίου και ιδιωτών, εξετάζει τους κατά την κρίσιν του απαραιτήτους μάρτυρας και καλεί προς υποβολήν εγγράφου απολογίας τον εγκαλούμενον. 4.Εις την κλήσιν προς απολογίαν γίνεται μνεία του πειθαρχικού αδικήματος, επιδίδεται δε εις τον καθ’ ου προ πέντε πλήρων ημερών, εφ’ όσον ούτος κατοικεί εν τη έδρα του Πειθαρχικού Συμβουλίου και προ δέκα πλήρων ημερών εις πάσαν άλλην περίπτωσιν. 5.Εάν ο εγκαλούμενος δεν ευρεθή εν τω τόπω της κατοικίας του ή τις των κατά νόμον συνοίκων αρνηθή να παραλάβη την κλήσιν, αύτη δημοσιεύεται άπαξ δια του ημερησίου τύπου ότε η ημερομηνία δημοσιεύσεως λογίζεται ως τοιαύτη επιδόσεώς της. Σελ.50,128(β)  Τεύχος 694-Σελ.18 6.Προ της υποβολής της εγγράφου απολογίας του ο εγκαλούμενος δικαιούται να λάβη γνώσιν απάσης της σχηματισθείσης πειθαρχικής δικαιογραφίας. Η έγγραφος απολογία υποβάλλεται εντός των υπό της παρ. 4 του παρόντος τασσομένων προθεσμιών. Άρθρ.3.-1.Το Πειθαρχικόν Συμβούλιον μετά την κατά το προηγούμενον άρθρον απολογίαν του εγκαλουμένου, ή μετά πάροδον απράκτου της κατά το άρθρ. 2, παρ. 4 του παρόντος προθεσμίας, αποφασίζει εν τω τόπω των συνεδριάσεων αυτού, επί της ασκηθείσης πειθαρχικής αγωγής, καθ’ ημερομηνίαν και ώραν καθοριζομένην δια πράξεως του Προέδρου του. 2.Το Πειθαρχικόν Συμβούλιον, κατά την συνεδρίασιν της ηγουμένης παραγράφου, δύναται να καλέση τον καθ’ ου προς παροχήν εξηγήσεων. Προς τούτο καλεί τον ενδιαφερόμενον προ 48 ωρών εν μη εμφανίσει δε τούτου προβαίνει εις την εκδίκασιν της υποθέσεως. Άρθρ.4.-Η απόφασις του Πειθαρχικού Συμβουλίου δημοσιεύεται δια της Εφημερίδος της Κυβερνήσεως και εκτελείται επιμελεία του Υπουργού Εθνικής Παιδείας και Θρησκευμάτων, εις ον αμελλητί διαβιβάζεται υπό του Προέδρου του Πειθαρχικού Συμβουλίου αντίγραφον αυτής. Άρθρ.5.-Χρέη Γραμματέως του Πειθαρχικού Συμβουλίου εκτελεί εις εκ των δικαστικών υπαλλήλων του Συμβουλίου της Επικρατείας, οριζόμενος υπό του Προέδρου αυτού. Άρθρ.6.-Άμα τη περατώσει των εργασιών του Πειθαρχικού Συμβουλίου άπαν το αρχείον αυτού παραδίδεται εις το Υπουργείον Εθν. Παιδείας και Θρησκευμάτων. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Α.δ.38 Ανώτερο Διδακτικό Προσωπικό 